РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 04

от заседание на комисия ”Управление на собствеността”
към Пленума на Висшия съдебен съвет, проведено на 07.02.2018 г.

Днес, 07.02.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Огнян Дамянов
                                                                                       Боян Новански
                                                                                       Пламена Цветанова

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

І. Инвестиционна дейност

1. ОТНОСНО: Проект на решение в изпълнение решение на Пленума на ВСС, взето по протокол № 03/01.02.2018 г., т. 9 във връзка с конкретизиране предназначението на Почивна база „Св.св. Константин и Елена”, гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ОТЛАГА вземането на решение по т. 1 от настоящия дневен ред за следващото заседание на Комисията.

1.2.	ВЪЗЛАГА на инж. Дениза Павлова – началник отдел „Инвестиции и строителство” да извърши необходимите проучвания в Община Варна, с оглед конкретизиране предназначението на Почивна база „Св.св. Константин и Елена”, гр. Варна.

1.3.	Да се оттегли точката от редовното заседание на Пленума на Висшия съдебен съвет, насрочено за 08.02.2018 г.

2. ОТНОСНО: Писмо от председателя на Районен съд гр. Нови пазар с вх. № ВСС-6123/01.02.2018 г. относно ремонт на покрив на сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ВКЛЮЧВАНЕТО на ремонт на покрив и таван на втори етаж на сградата на съда в гр. Нови пазар в Инвестиционната програма на ВСС за 2018 г., е целесъобразно и неотложно необходимо.
2.2. Стойността на разхода е определена на 90 754,66 лв. с ДДС, 75 628,88 лв. без ДДС, съгласно представени количествено-стойностни сметки.
2.3. ИЗПРАЩА решението по т. 2 от настоящия протокол на Комисия „Бюджет и финанси”, за сведение.

3. ОТНОСНО: Необходимост от оптимизиране на работните помещения на органите на съдебната власт, помещаващи се в Съдебната палата гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА за сведение информацията във връзка с писмо вх. № ВСС-1426/15.01.2018 г. от председателя на Върховния касационен съд и писмо с вх. № ВСС-1325/02.02.2018 г. на председателя на Апелативен съд гр. София..
3.2. КАНИ административните ръководители на Апелативен съд гр. София, Военно-апелативен съд гр. София, Военен съд гр. София и Софийски окръжен съд на следващото заседание на Комисия „Управление на собствеността” към Пленума на Висшия съдебен съвет, което ще се състои на 14.02.2018 г. от 10,30 часа, зала 512 в сградата на ВСС.

4. ОТНОСНО: Заявка за потребностите от възлагане на обществени поръчки за инженеринг, строителство и услуги, предстоящи за изпълнение през 2018 г., съгласно Инвестиционна програма 2018 г. на отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА заявка за потребностите от възлагане на обществени поръчки за инженеринг, строителство и услуги, предстоящи за изпълнение през 2018 г., съгласно Инвестиционната програма на отдел „Инвестиции и строителство”, дирекция „Управление на собствеността на съдебната власт”, с направените изменения.
4.2. ПРЕДОСТАВЯ заявката на дирекция „Правна” за включване в обобщена заявка и график за възлагане на обществени поръчки за 2018 г. на ВСС.

5. ОТНОСНО: Определяне на представител от дирекция „Управление на собствеността” за участие в състава на комисията, която ще разглежда подадените оферти на 28.02.2018 г., от 10,30 часа, във връзка с открита процедура за възлагане на обществена поръчка, с номер ОПИ-60/17.01.2018 г., с предмет „Проектиране и строителство по преустройство на сгради за нуждите на Бюро по защита, находящи се на ул. „Подп. Калитин“ № 21“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1.ОПРЕДЕЛЯ ................................. за редовен член на комисията, която ще разглежда подадените оферти на 28.02.2018 г., от 10,30 часа, във връзка с открита процедура за възлагане на обществена поръчка,  с номер ОПИ-60/17.01.2018 г., с предмет „Проектиране и строителство по преустройство на сгради за нуждите на Бюро по защита, находящи се на ул. „Подп. Калитин“ № 21“.
		5.2.ОПРЕДЕЛЯ ................................. за резервен член на комисията, която ще разглежда подадените оферти на 28.02.2018 г., от 10,30 часа, във връзка с открита процедура за възлагане на обществена поръчка,  с номер ОПИ-60/17.01.2018 г., с предмет „Проектиране и строителство по преустройство на сгради за нуждите на Бюро по защита, находящи се на ул. „Подп. Калитин“ № 21“.
		5.3. ИЗПРАЩА решението по т. 5 от настоящия протокол на Главния секретар на ВСС и на Главния секретар на администрация на Главния прокурор, за сведение.

ІІ. Управление на собствеността

6. ОТНОСНО: Писмо от областния управител на област Пловдив за приключена процедура по прекратяване на съсобственост.
Приложение: Проект на решение, изготвен от Владимир Димитров - и.д. началник отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА за сведение писмото на областния управител на област Пловдив за потвърждаване на пазарна оценка на имот, представляващ 1/3 идеална част от самостоятелен обект с идентификатор № 56784.520.29.1, намиращ се в гр. Пловдив, бул. „6-ти септември” № 165.

ПРЕДЛАГА на Пленума на Висшия съдебен съвет да приеме следното решение:

1.	УПЪЛНОМОЩАВА представляващия Висшия съдебен съвет, на основание чл. 45а, ал. 1 от ЗСВ, да изрази писмено съгласие пред областния управител на област Пловдив относно прeкратяване на съсобственост по отношение на 1/3 идеална част от самостоятелен недвижим имот - частна държавна собственост, с идентификатор № 56784.520.29.1, със застроена площ от 141 кв.м., находящ се в гр. Пловдив бул. „6-ти септември” № 165, поради отпаднала необходимост.

2.	ВНАСЯ предложението като редовна точка в следващо редовно заседание на Пленума на ВСС.

7. ОТНОСНО: Информация относно постъпили декларации от наематели на ведомствени жилища и картотекирани кандидати.
Приложение: Доклад от Анжела Цветанова – старши експерт – юрист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОТЛАГА вземането на решение по т. 7 от настоящия дневен ред за следващото заседание на Комисията.
7.2. ВЪЗЛАГА на Анжела Цветанова – старши експерт – юрист в дирекция „Управление на собствеността на съдебната власт” да изготви обобщена информация в табличен вид, предвид изисканите данни с решения на Комисия „Управление на собствеността”, взети по протоколи № 1/17.01.2018 г., т. 3.2.2., т. 3.2.3., т. 3.5.2 и т. 3.5.3, № 57/23.11.2017, т. 1.4. и № 61/20.12.2017 г., т. 5.3.
7.3. ВЪЗЛАГА на дирекция „Управление на собствеността на съдебната власт” съвместно с дирекция „Информационни технологии и съдебна статистика” да осигурят достъп на членовете на Комисия „Управление на собствеността” до регистъра на недвижимите имоти, управлявани от Висш съдебен съвет.

8. ОТНОСНО: Доклад от дирекция „Управление на собствеността на съдебната власт” в изпълнение решение на Комисия „Управление на собствеността”, взето по протокол № 03/31.01.2018 г., т. 12.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА за запознаване доклада от Анжела Цветанова – старши експерт – юрист в отдел „Управление на собствеността и Надежда Стоянова – главен експерт в отдел „Инвестиции и строителство”, за извършения оглед на две жилища на територията на гр. София, предложени от областния управител на област София за предоставяне безвъзмездно за управление на ВСС.

ПРЕДЛАГА на Пленума на Висшия съдебен съвет да приеме следното решение:

1. ИЗРАЗЯВА съгласие за придобиване безвъзмездно за управление на недвижими имоти – частна държавна собственост, представляващи:  
- апартамент № 13, гр. София, р-н „Триадица“, бул. „Патриарх 
Евтимий“ № 45, ет. 4, състоящ се от две стаи, хол, кухня, входно антре, черно антре, клозет и баня с площ от 91,45 кв.м, заедно с таванско и избено помещение и 5,80% ид. части от общите части на сградата и мястото – цялото от 738 кв.м. За имота има съставен АДС № 01528/28.12.1998 г., одобрен от ОУ на област София.
- апартамент № 68, гр. София, р-н „Студентски“, ж.к. „Дървеница“, бл. 9, вх. Г, ет. 2, състоящ се от две стаи, хол, кабинет, столова, бокс, сервизни помещения със застроена площ от 136,85 кв.м /с 2/5 балкони/, мазе № 30 със ЗП= 10 кв.м и с 1, 258% ид.части от общите части на сградата и отстъпеното място на строеж. За имота има съставен АДС № 02632/29.01.2001 г., одобрен от ОУ на област София.
2. Да се уведоми областният управител на област София за решението по т. 1 с оглед предприемане на последващи действия за предоставяне на жилищата по реда на ЗДС и ППЗДС в управление на ВСС. 
3. ВНАСЯ предложението като редовна точка в следващо редовно заседание на Пленума на Висшия съдебен съвет.
4. ВЪЗЛАГА на дирекция „Управление на собствеността” да изготви доклад за следващо заседание на Комисията по отношение на възможностите за обявяване на процедура за обществена поръчка за обзавеждане на ремонтираните ведомствени апартаменти.

9. ОТНОСНО: Писмо от председателя на Районен съд гр. Монтана с вх. № ВСС-1167/31.01.2018 г. за проблеми с помещения, заемани от Агенция по вписванията.
Приложение: Доклад от Надя Горгорова – младши експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за сведение писмо № ВСС-1167/31.01.2018 г. на председателя на Районен съд гр. Монтана.
9.2. ВЪЗЛАГА на дирекция „Управление на собствеността на съдебната власт” да изготви писма до Министерство на правосъдието и Агенция по вписванията с предложение за решаване на поставения проблем.

10. ОТНОСНО: Определяне на представители от страна на Висшия съдебен съвет за участие в работна среща с областна администрация Видин и община Кула.
Приложение: Доклад от Лидия Кирилова – главен експерт – юрист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОПРЕДЕЛЯ инж. Лидия Кирилова – главен експерт в отдел „Управление на собствеността”, дирекция „Управление на собствеността на съдебната власт” при Администрацията на Висшия съдебен съвет и г-н Петър Живков – председател на Районен съд гр. Кула, за участие в работна среща на 15.02.2018 г. от 13,00 часа в заседателна зала № 1 на Областна администрация – Видин.
10.2. За действията по т. 1 да се състави протокол от проведената работна среща, който да се представи на комисията.
10.3. ИЗПРАЩА настоящото решение на председателя на Районен съд гр. Кула, на областния управител на област Видин и на кмета на община Видин.

11. ОТНОСНО: Писмо с вх. № ВСС-6434/08.01.2018 г. на СГКК – Габрово и Доклад № ВСС-227/09.01.2018 г. на директора на дирекция „Правна” в АВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОТЛАГА разглеждането на т. 11 от настоящия дневен ред, с оглед запознаване с новопостъпили материали от Министерство на правосъдието с вх. № ВСС-565/05.02.2018 г. и вх. № ВСС-16174/06.02.2018 г.

12. ОТНОСНО: Доклад от Диана Стоянова – главен експерт – юрисконсулт в отдел „ЮОДВСС”, дирекция „Правна”, в изпълнение решение на Комисия „Управление на собствеността”, взето по протокол № 57/23.11.2017 г. във връзка с проект на предварителен тристранен договор по чл. 15, ал. 3 и ал. 4 от ЗУТ, представен от председателя на Районен съд гр. Златоград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА за сведение доклада на Диана Стоянова – главен експерт – юрисконсулт в отдел „ЮОДВСС”, дирекция „Правна”, в изпълнение решение на Комисия „Управление на собствеността”, взето по протокол № 57/23.11.2017 г. във връзка с проект на предварителен тристранен договор по чл. 15, ал. 3 и ал. 4 от ЗУТ, представен от председателя на Районен съд гр. Златоград.

ПРЕДЛАГА на Пленума на Висшия съдебен съвет да приеме следното решение:

1.	УПЪЛНОМОЩАВА представляващия Висшия съдебен съвет да сключи тристранно споразумение – предварителен договор за покупко-продажба на недвижим имот с площ от 119 кв.м., представляващ част от  поземлен имот с идентификатор 31111.35.110 по кадастралната карта и кадастралните регистри на гр. Златоград, предвиден за включване към нов УПИ ХХVІІІ – Районен съд, кв. 73а по ПУП на гр. Златоград, съгласно изготвено предложение за промяна на ПУП-ПР между „Съни маркет” ЕООД, ЕИК 120604030 като продавач и Областния управител на област Смолян – като купувач, и ВСС като трето лице, страна по договора, действащо от името и са сметка на Купувача в частта за заплащане на цената по договора в размер на 7 400 лева.

2.	ДОГОВОРЪТ да се допълни и коригира, съгласно представеното становище от дирекция „Правна”.

3.	ВНАСЯ предложението като редовна точка в следващо редовно заседание на Пленума на ВСС.

13. ОТНОСНО: Доклад от Мая Атанасова - главен експерт – юрисконсулт в отдел „ЮОДВСС”, дирекция „Правна”, в изпълнение решение на Комисия „Управление на собствеността”, взето по протокол № 01/17.01.2018 г., т. 3.3.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение доклада на Мая Атанасова – главен експерт – юрисконсулт в отдел „ЮОДВСС”, дирекция „Правна”, в изпълнение решение на Комисия „Управление на собствеността”, взето по протокол № 01/17.01.2018 г., т. 3.3.2.

13.2. ВЪЗЛАГА на г-жа Пламена Цветанова – член на ВСС и на Комисия „Управление на собствеността” и г-жа Олга Керелска – член на ВСС и на Комисия „Управление на собствеността” да проведат разговор с Маргарита Димитрова Борисова - наемател на ведомственото жилище по договор с рег. № 93-00-73/02.02.2016 г.

ІІІ. Разни:

14. ОТНОСНО: Отчет за дейността на Комисия „Управление на собствеността” за периода 18 октомври – 20 декември 2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. Приема Отчета за дейността на Комисия «Управление на собствеността» към Пленума на Висшия съдебен съвет за периода 03.10.2017 г. - 31.12.2017 г.
14.2. ИЗПРАЩА Отчета за дейността на Комисия «Управление на собствеността» към Пленума на Висшия съдебен съвет за периода 03.10.2017 г. - 31.12.2017 г. на Комисия по правни и институционални въпроси към Пленума на ВСС, за включване в Годишния доклад на ВСС за 2017 г.
14.3. Да се публикува Отчета за дейността на Комисия «Управление на собствеността» към Пленума на Висшия съдебен съвет за периода 03.10.2017 г. - 31.12.2017 г.  на интернет страницата на ВСС, раздел „Постоянни комисии”, подраздел „КУС” - Отчети.

Допълнителни точки, включени за разглеждане
в заседанието на Комисия „Управление на собствеността”:

15. ОТНОСНО: Писмо с наш Вх. № ВСС-1511 от 06.02.2018 год. от Председателя на Окръжен съд Враца с искане за осигуряване на допълнителни средства за извършване на авариен ремонт на покрива на съдебната палата 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. Извършването на разход  за авариен текущ ремонт за възстановяване на щети на покрива на Съдебната палата гр. Враца е  неотложно необходимо. Стойността на разхода е определена на  4 404,60 лв.  с ДДС, съгласно най-ниската оферта.
15.2. ИЗПРАЩА решението по т. 15 от настоящия протокол на комисия „Бюджет и финанси”, за  корекция на бюджета на  Окръжен съд Враца.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/
								           ЕВГЕНИ ДИКОВ